સાઉદી અરબમાં મહિલાઓને ડ્રાઈવિંગ લાયસન્સ આપવાનો ઐતિહાસિક નિર્ણય રવિવારે અમલી કરી દેવાયો. માત્ર આ એક નિર્ણયથી ક્રૂડ ઑઈલ પર આધારિત અર્થવ્યવસ્થાવાળા દેશ સાઉદીને અબજો ડૉલરની કમાણી થશે. જણાવાઈ રહ્યું છે કે, 2030માં સુધીમાં એટલી કમાણી થવાની આશા છે જેટલી સરકારી કંપની અરમાકોના 5 ટકા શેર્સ વેચવાથી થશે. જણાવી દઈએ કે, ગત વર્ષે સપ્ટેમ્બરમાં કિંગ સલમાને પોતાના પુત્ર મોહમ્મદ બિન સલમાન દ્વારા સુધારાઓ લાગુ કરાયા બાદ મહિલાઓના ડ્રાઈવિંગ પર લાગેલા પ્રતિબંધને હટાવવાનો આદેશ આપ્યો હતો.